b'\n_START_ARTICLE_\nCatch-22 (film)\n_START_SECTION_\nHandling\n_START_PARAGRAPH_\nHandlingen utspiller seg ved en amerikansk base i Middelhavet under andre verdenskrig. Kaptein Youssarian er flyver og har 50 tokt bak seg. Han tenker bare p\xc3\xa5 \xc3\xa5 slippe flere, og later som om han er spr\xc3\xb8. Men han st\xc3\xb8ter alltid p\xc3\xa5 krigsreglementet "Catch 22" \xe2\x80\x93 en del av krigens sinnssyke logikk. Paragraf 22 sier at for \xc3\xa5 slippe \xc3\xa5 fly bombetokter m\xc3\xa5 man v\xc3\xa6re gal, men hvis man ber om \xc3\xa5 f\xc3\xa5 slippe \xc3\xa5 fly bombetokter, beviser dette samtidig at man ikke er gal. Flyverne ved basen best\xc3\xa5r b\xc3\xa5de av vinnere og tapere, opportunister og fightere. Hver for seg og sammen, de er nerv\xc3\xb8se, redde, ofte respektl\xc3\xb8se og noen ganger patetiske. Og nesten alle er litt gale.\n_START_SECTION_\nOm filmen\n_START_PARAGRAPH_\nCatch-22 er en svart komedie som er et tragikomisk oppgj\xc3\xb8r med krigens galskap._NEWLINE_Romanen som filmen er bygd p\xc3\xa5 var med p\xc3\xa5 \xc3\xa5 inspirere forfatteren bak boka om M*A*S*H*.'